**Bliv aktiv i dit lokale friluftsråd i XXXXXX Kommune**

Friluftslivet er mere og mere populært: flere springer i sadlen og kører på mountainbike i skoven eller sætter sig til rette i kajakken på fjorden. Derfor er der brug for at udvikle og forbedre muligheder for friluftsliv i vores kommune, så vi sikrer, at alle har gode muligheder for at bruge vores fantastiske natur.

Dit lokale friluftsråd arbejder for at skabe gode muligheder og forbedre vilkår for friluftsliv i bl.a. XXXXXX Kommune. Og du kan være med og arbejde for det, du brænder for. Det kan for eksempel være flere stier, et nyt rostadion, bedre friluftsliv i ådale, tilgængelighed til friluftsliv for handicappede, friluftsliv og klimatilpasning, mv. Alle kan være med til at præge vores arbejde med friluftsliv i kommunen og komme med idéer og indspil til, hvor vi kan gøre mulighederne endnu bedre. I de senere år har vi bl.a. arbejdet med XXXXX, XXXXX og XXXXXX.

**Det får du ud af at være med**

Dit lokale friluftsråd samler kræfterne om det, som optager dig og andre friluftsinteresserede i lokalområdet. Vi er en stærk gruppe af mennesker, som har et godt netværk på rådhuset, i lokale råd og i lokalområdet. Og det kan du blive en del af. Når vi går sammen, får vi større politisk slagkraft lokalt. Vi kan bedre tale vores sag i kommunen og påvirke politikerne til at skabe gode løsninger for friluftslivet i vores kommune. For dig betyder det, at du får bedre muligheder for at sætte din friluftsinteresse på den kommunale dagsorden og arbejde for det, som du brænder for. Samtidig bliver du en del af et lokalt netværk med andre natur- og friluftsinteresserede, hvor du kan få input, sparring og inspiration – og ikke mindst være med i et fællesskab.

**Det er let at være med**

Du kan være med stort set, som det passer dig. Vi lægger stor vægt på, at arbejdet i vores lokale friluftsråd skal være fleksibelt, og noget du kan involvere dig i i kortere eller længere perioder i forhold til et konkret emne eller sag, som netop interesserer dig. Du har også mulighed for at blive en del af det mere traditionelle bestyrelsesarbejde, når vi har valg en gang om året på årsmødet.

**Hvad nu?**

Vi vil meget gerne høre fra dig, hvis du er interesseret i at høre mere om, hvordan du kan blive en del af dit lokale friluftsråd. Alt du skal gøre er at skrive til os på XXXXXXXX@friluftsraadet.dk. Så tager vi fat i dig til en snak om, hvem vi er, og hvordan du kan være med.

Vi har brug for at kende dit navn, dit foreningstilhørsforhold og din mailadresse.

**Har du brug for at vide mere om, hvem Friluftsrådet er?**

Friluftsrådet er paraplyorganisation for 85 danske foreninger/organisationer, der hovedsageligt har deres aktiviteter udendørs. På Friluftsrådets hjemmeside [www.friluftsraadet.dk](http://www.friluftsraadet.dk) kan du se, hvem der er medlemmer. Her kan du også se, hvad Friluftsrådet står for og arbejder for.

Med venlig hilsen

XXXXX, Friluftsrådet XXXXX